Ir-Regolament tal-Kummissjoni (KEE) Nru 162/2003
ta’ 30 ta’ Jannar 2003
li jikonċerna l-awtorizzazzjoni ta’xi additiv fl-oġetti ta’ l-ikel
(Test b’rilevanza għaż-ŻEE)
IL-KUMMISJONI TAL-KOMMUNITAJIET EWROPEJ,
Wara li kkunsidrat it-Trattat li jjistabbilixxi il-Komunità Ewropea,
Wara li kkunsidrat id-Direttiva tal-Kunsill 70/524/KEE ta’ 23 ta’ Novembru 1970 li tikonċerna ż-żieda fl-oġġetti ta’ l-ikel [1], bħal ma kienet l-aħħar emendata bir-Regolament tal-Kunsill Nru 1756/2002 [2], u partikolarment bl-Artikolu 9 tagħha,
Billi:
(1) Taħt l-Artikolu 2(aaa) tad-Direttiva 70/524/KEE awtorizzazzjonijiet biex ipoġġu fiċ-ċirkulazzjoni l-coccidiostats għandhom jkunu marbutin ma’ dik il-persuna li tkun responsabbli għat-tpoġġija tagħhom fiċ-ċirkulazzjoni. Dawn l-awtorizzazzjonijiet jistgħu jingħataw għall-perjodu ta’10 snin basta jitħarsu l-kondizzjonijiet imniżżla fl-Artikolu 3a ta’ dik id-diretiva.
(2) L-istima tat-talba għall-awtorizzazzjoni mresqa fil-każ tal-preparazzjoni tal-coccidiostat speċifikat fl-Anness ta’ dan ir-regolament, turi li l-kondizzjonijiet riferuti fl-Artikolu 3a ta’ d-Direttiva 70/524/KEE huma soddisfatti. Il-preparazzjoni tal-coccidiostat għalhekk tista’ tiġi awtorizzat a u mdaħħla fil-Kapitolu I tal-lista ta’ oġġetti additivi awtorizzati fl-oġġetti ta’ l-ikel riferuti fl-Artikolu 9t(b) ta’ dik id-Direttiva..
(3) Il-Kumitat Xjentifiku dwar in-nutrizzjoni ta’ l-annimali ta oppinjoni favorevoli rigward is-sigurtà u l-effetti favorevoli fuq il-produzzjonijiet ta’ l-annimali tal-preparazzjoni tal-coccidiostat taħt il-kondizzjonijiet preskritti fl-Anness ta’ dan ir-Regolament.
(4) Il-miżuri previsti f’dan ir-Regolament huma skond l-opinjoni tal-Kumitat Permanenti fuq il-Food Chain u s-Saħħa ta’ l-annimal.
ADOTTAT DAN IR-REGOLAMENT
Artikolu 1
L-additiv li jappartjeni għall-grupp "Coccidiostats u sustanzi mediċinali oħra" imniżżla fl-Anness ma’ dan ir-Regolament huwa awtorizzat bħala additiv biex jintuża fin-nutrizzjoni ta’ l-annimal taħt il-kondizzjonijiet stabbiliti fl-Anness.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ Jannar 2003.